इंग्ल्यान्डलाई वान डे सिरिज
बेन स्टोक्सको नटआउट ७१ रनको मदतले इंग्ल्यान्डले माथिल्लो क्रमको ब्याटिङ पतनबाट जोगिंदै शुक्रबार पाकिस्तानलाई तेस्रो वान डेमा ३ विकेटले हरायो ।
टेन्ट ब्रिज — बेन स्टोक्सको नटआउट ७१ रनको मदतले इंग्ल्यान्डले माथिल्लो क्रमको ब्याटिङ पतनबाट जोगिंदै शुक्रबार पाकिस्तानलाई तेस्रो वान डेमा ३ विकेटले हरायो ।खेलमा तीन बल बाँकी छँदा प्राप्त यो जितपछि विश्वकपको आयोजक तथा उपाधिको बलियो दावेदार इंग्ल्यान्डले चार खेलको वान डे सिरिज पनि ३-० ले जितेको छ । सिरिजमा एक खेल बाँकी छँदै यो जित प्राप्त भएको हो, तर अहिलेको विजय भने त्यति सजिलो रहेन् । जितका लागि ३ सय ४१ रनको लक्ष्य पछ्याइरहेको इंग्ल्यान्ड एक समय १ विकेट गुमाएर २ सय १ रनको स्थितिमा थियो । तर जेसन रोयको विकेटसँगै इंग्ल्यान्डको पतन सुरु भएको थियो र यसक्रममा उसले १० बलको अन्तरमा ७ रन भित्र ३ विकेट गुमाएको थियो । मोइन अलि पनि शून्यमै आउट भएपछि इंग्ल्यान्ड ५ विकेट गुमाएर २ सय १६ रनको स्थितिमा पुगेको थियो । स्टोक्सले त्यसयता टिमको उद्धार गरे र उनले ३१ रन बनाएका टम कुरानसँग ६१ रनको साझेदारी गरे । विश्वकप खेल्ने १५ सदस्यीय इंग्लिस टिममा स्थान बनाउन प्रयासरत कुरानले यसअघि ७५ रन खर्चेर ४ विकेट लिएका थिए र त्यस प्रदर्शन अगाडि पाकिस्तानले ७ विकेटमा ३ सय ४० रन बनाएको थियो । पाकिस्तानले ठूलो स्कोर तयार पारेपछि टेन्ट ब्रिजको यो मैदानमा यो जित निश्चित गर्ने लक्ष्य भने थिएन् । यसअघि इंग्ल्यान्डले यसै मैदानमा अस्ट्रेलियाविरुद्ध ६ विकेटमा ४ सय ८१ तथा पाकिस्तानविरुद्ध ३ विकेटमा ४ सय ४४ रन बनाइसकेको छ । 